Qaysi davlatlarda odamlar telefonga ko'proq qaram ekani ma'lum bo'ldi

Kanadaning Makgilla universiteti tadqiqotchilari qaysi mamlakatlarda odamlarning smartfonga qaramlik darajasi yuqori ekanini aniqladi. Bu haqda “Daily Mail” xabar berdi.
Keltirilishicha, tadqiqotchilar 2014 yildan 2020 yilgacha 24 mamlakatda 34 000 ga yaqin odamning smartfondan foydalanishini o'rgangan. Ular bu mamlakatlardagi gadjetlarga bo'lgan qaramlik darajasini hisoblab chiqqan. Natijada xitoy, Saudiya Arabistoni va Malayziya yuqori o'rindan joy olgan.
Ta'kidlanishicha, AQSh 18-o'rinni egallagan, Germaniya va Frantsiya esa oxirgi o'rinlarni qayd etgan. Olimlar 2014 yildan 2020 yilgacha butun dunyo bo'ylab smartfonlardan foydalanish ko'paygani va bu tendentsiya davom etishi mumkinligi haqida ogohlantirgan. Ularning fikricha, bularning barchasi ruhiy salomatlik uchun yomon ta'sir qilishi mumkin.

Avvalroq Android-smartfonlarda Google’ning yangi funktsiyasi ishga tushishi ma'lum qilingandi. Shuningdek, Evropa siyosatchilarining smartfonida josuslik dasturlari topilgan.